પ્રવિણ તોગડિયાએ કહ્યું હતું કે, ” મેં વિચાર્યું કે મને તો તકલીફ થશે તે થશે દેશભરમાં કાર્યકરોને તકલીફ થશે તેથી હું ઓફિસમાંથી કર્મચારી સાથે રીક્ષામાં નિકળ્યો. હું સુરક્ષાકર્મીઓને જાણ કરીને નિકળ્યો. થલતેજમાં જ્યાં અમારા કોઈ કાર્યકર્તા નથી ત્યાં ગયો. રાજસ્થાન પોલીસ મને ટ્રેસ ન કરી શકે તે માટે મેંમારો મોબાઈલ ફોન સ્વીચ ઓફ કરી દીધો. અને રાજસ્થાન પોલીસ શા માટે મારી ધકપકડ કરવા માંગે છે તે જાણવા પ્રયાસ કરવામાં આવ્યો. મેં બીજા ફોન દ્વારા તપાસ કરી રાજસ્થાના વકીલોનો સંપર્ક કર્યો અને મેં મામલે રાજસ્થાનની કોર્ટમાં હાજર થવા નિર્ધાર કર્યો. હું થલતેજથી જયપુર જવા માટે એરપોર્ટ જવા બપોરે ત્રણ વાગ્યા પછી નિકળ્યો. હું એકલો જ હતો. મારી સાથે કોઈ નહોતું. અચાનક મેં અનુભવ્યું કે મારી તબિયત બગડી રહી છે. મેં રીક્ષા ચાલકને નજીકમાં આવેલી ધનવંતરી હોસ્પિટલમાં લઈ જવા કહ્યું, તે પછી મને કંઈ જ યાદ નથી. જ્યારે હું ભાનમાં આવ્યો ત્યારે હું હોસ્પિટલના બિછાને હતો. હું ન્યાયતંત્રનો આદર કરું છું. હું ક્યાંય ભાગવા નથી માંગતો. જ્યારે પોલીસ મને અનુમતિ આપે હું રાજસ્થાન કોર્ટમાં જઈને આત્મસમર્પણ કરવા માંગું છું. મારી ગુજરાત પોલીસ કે રાજસ્થાન પોલીસ સામે કોઈ ફરિયાદ નથી. મારે ગુજરાત પોલીસને એટલું જ કહેવું છે કે મારા રૂમમાં સર્ચ કેમ કરવામાં આવી છે.”